Salleh Kamil

Haji Salleh Abdullah atau lebih dikenali sebagai Salleh Kamil (24 April 1924 – 4 Julai 1998) ialah seorang pelakon lelaki Singapura.

Kehidupan awal
Beliau mendapat pendidikan di Madrasatul Muqtabian sebelum mula bekerja di Studio Jalan Ampas di Singapura sebagai pemandu, Salleh diangkat sebagai pelakon menerusi filem pertamanya, Patah Seribu. Sepanjang kerjaya lakonannya selama 17 tahun, beliau dikenali dengan peranan antagonis.

Kerjaya
Sebelum menceburi filem, Salleh bekerja sebagai pemandu teksi. Minatnya berputik selepas berkenalan dengan Allahyarham Tan Sri P. Ramlee. Watak pertamanya hanyalah sebagai seorang penari. Ketika itu, Salleh muncul dalam filem Tas Tangan Wanita arahan L. Krishnan. Watak berdialog pertamanya ialah melalui filem Miskin arahan K. M. Basker pada 1952 sebagai pelawak, diikuti filem Sedarah (S. Ramanathan) memegang peranan jahat. Ternyata, watak jahat serasi pada dirinya, lalu silih berganti beliau diberi imej itu dalam filem seperti Penarek Becha, Semerah Padi, Matahari, Sumpah Orang Minyak, Sarjan Hassan dan Isi Neraka. Beliau juga pernah melakonkan watak baik dalam filem Lela Manja dan filem Pusaka Pontianak serta watak lawak dalam filem Tiga Abdul yang membawa watak Kassim Patalan, seorang peguam batu api yang berkomplot dengan Sadiq Segaraga (lakonan Allahyarham Ahmad Nisfu).

Selain berlakon, Salleh turut menjadi tenaga pengajar babak pergaduhan kepada beberapa pelakon termasuk Jins Shamsuddin, Aziz Jaafar dan Ahmad Mahmud.

Pada tahun 1968, Salleh muncul dalam filem Raja Bersiong arahan Jamil Sulong. Walaupun MFP ditutup tahun itu, beliau terus menetap di Boon Teck Road sehingga 1973.

Kehidupan peribadi
Beliau berkahwin sebanyak dua kali dengan isteri pertama Zahrah Pagi, dan isteri kedua Jumini Simin. Mempunyai 18 orang anak, 40 cucu dan tujuh cicit.

Kematian
Beliau menghembuskan nafas terakhir pada 4 Julai 1998 pada usia 74 tahun akibat sakit tua, selain itu Allahyarham juga menderitai angin ahmar selama sembilan tahun. Jenazahnya dikebumikan di Tanah Perkuburan Islam Pusara Abadi, Lim Chu Kang.

Catatan


 </ref><ref> 



Filemografi

Filem
 Tahun Tajuk Watak Catatan1951 Patah Seribu Filem pertama Pulau Mutiara1952 Tas Tangan Wanita  Aladdin Sedarah Anjoran Nasib Kamal Miskin   Permata Di Perlimbahan1953 Mangsa Istana Impian  Putus Harapan Ismail   Ibu  Salleh  Siapa Salah? Salleh  Chemburu Kamil1954 Pawang Panggilan Pulau Shukur 1955 Empat Isteri Salleh Roh Membela Bakar Penarek Becha Ghazali  1956 Hang Tuah Orang Mengamuk 1 Penampilan khas  Semerah Padi Borek   Ribut1957 Belantara Kamil  Kembali Seorang 1958 Sarjan Hassan Buang   Matahari Hitam  Sumpah Orang Minyak Buyong   Azimat Hasnul  Masharakat Pinchang Wahab   Taufan  Hamid   Sri Menanti1959 Batu Belah Batu Bertangkup Datuk Hitam Pahlawan   Raja Laksamana Bentan Nakhoda Haridjah  Puteri Gunong Banang Toba 1960  Lela Manja Sang Naka  Pertarongan Datuk Berang  Isi Neraka Wira  1961 Mas Merah Datok Panglima Si Tanggang Linggi  1963 Darah Muda Zahiri  1964 Tiga Abdul Tuan Penasihat Kassim Patalon  Antagonis utama komedi 1965 Dayang Senandong Raja Shamsir  Pusaka Pontianak Hambali 1966 Sri Andalas   Orang Kaya Tedung  Gerak Kilat Komander G-Man 1967 Jebak Maut Inspektor Bakhtiar  Terlibat1968 Ibulah Syurga  Raja Bersiong Perompak Sang Toi Filem terakhir 

Televisyen
 Tahun  Tajuk Peranan  Saluran TV  1975 Seniman Silam Dalam Kenangan  Dirinya sendiri  Filem Negara Malaysia

Anugerah dan pencalonan
 Pelakon Pembantu Terbaik dalam Penarek Becha (1955) dengan mendapat gelaran The Leading Crook Actor.

Rujukan 

Pautan luar


Kategori:Kelahiran 1924
Kategori:Kematian 1998
Kategori:Pelakon Melayu
Kategori:Pelakon lelaki Singapura
Kategori:Warga Studio Jalan Ampas
Kategori:Orang dari Singapura
Kategori:Orang Singapura berketurunan Melayu
Kategori:Muslim Singapura
Kategori:Pelakon filem Singapura